《维摩寺和冷世修韵》
宋代·赵公豫

放达得真赏，风流多逸才。春邀仙子佩，夜雨法王台。

云磬杯前落，昙花曲畔来。但教元度在，明月不须来。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。